Willing

Willing er en kjølbåt som ble konstruert av norske Jan H. Linge i 1975 og ble bygget i Søgne frem til 1982. Båten er konstruert som en familie tur- og havseiler, og er derfor underrigget sett med dagens øyne. Likevel ble den konstruert innenfor det da gjeldende handicap-systemet IOR, hvor båten målte som en halv-tonner. Fram til midten av 1980-årene ble willingen seilt aktivt i regattaer i Norge og i Skagerrak, men den ble aldri seilt i internasjonale regatter. Båten er romslig for sin tid med køye- og sitteplass til ni personer. Willingen er sjøsterk, og flere willinger er blitt seilt over Atlanterhavet.

Eksterne lenker

 Norsk Willing Klubb

Kjølbåtmodeller